เรื่องมีอยู่ว่าทานยาคุมฉุกเฉินตอนเดือนมีนาไป2ครั้ง เดือนนั้นประจำเดือนมาปกติ จนเดือนพฤษภาคมทานยาคุมฉุกเฉินไปอีก1ครั้ง แต่เดือนนั้นประจำเดือนมาแค่2วันหยุดสนิท ซึ่งเดือนมิ.ย.-ส.ค. ณ วันนี้วันที่13ส.ค.ก็ยังไม่มา ลืมบอกไปว่าทั้ง3เดือนมีการตรวจครรภ์โดยซื้อที่ตรวจมาตรวจเองทุกเดือน ขึ้น1ขีดทั้ง3ครั้ง อยากทราบว่าทำไมประจำเดือนยังไม่มาค่ะ ควรทำอย่างไรกับเหตุการณ์นี้ดีค่ะ (ขอบค่ะ)
สวัสดีค่ะ ประจำเดือนที่ไม่มาอาจเกิดจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่หากตรวจการตั้งครรภ์เองแล้วให้ผลลบแต่ประจำเดือนก็ยังไม่มา ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้าหากจะมีเพศสัมพันธ์ควรใช้ถุงยางอนามัย หรือยาคุมกำเนิดแบบแผงรายเดือน ฉีดยาคุม ฝังยาคุม ไม่ควรใช้ยาคุมกำเนิดฉุกเฉินบ่อยๆเพราะประสิทธิภาพต่ำกว่าวิธีอื่น